Kaišiadorių r. Rumšiškių

Antano Baranausko gimnazijos

2023 – 2024 ir 2024 - 2025 m. m.

Ugdymo plano **13 priedas**

**KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS**

**PROJEKTINĖS VEIKLOS ORGANIZAVIMO TVARKA**

I BENDROSIOS NUOSTATOS

1. Kaišiadorių r. Rumšiškių Antano Baranausko gimnazijoje organizuojama projektinė veikla, kuria siekiama ugdyti mokinių savarankiškumą, iniciatyvumą, kūrybiškumą ir atsakomybę už savo darbo rezultatus. Projektinės veiklos metu gimnazijoje organizuojami ilgalaikiai projektiniai darbai, kurių tematika yra pasirenkama laisvai.

2. Mokinių projektinis darbas – tai savarankiškas gimnazisto ar mokinių komandos (2-3) darbas, rengiamas per vienerius mokslo metus, pasižymintis ne tik konkretaus mokomojo dalyko specifika, bet ir turintis mokslinio darbo elementų.

3. Projektinės veiklos tikslai:

3.1. Sudaryti sąlygas mokiniams ugdytis mokymosi mokytis gebėjimus, gebėjimus spręsti problemas, priimti sprendimus, savarankiškai mokytis.

3.2. Skatinti mokinius savarankiškai, pažangiai mąstyti, kurti, tyrinėti, analizuoti.

3.3. Skatinti mokinių bendravimą ir bendradarbiavimą bei ugdyti socialines kompetencijas.

II PROJEKTINĖS VEIKLOS ORGANIZAVIMAS

4. Projektinė veikla siūloma visiems 1-8 ir I-III klasių mokiniams:

4.1. 1–8, III klasių mokiniams integruojama į ugdymo procesą;

4.2. I–II gimnazijos klasių mokiniams įgyvendinama per dvejus mokslo metus, skiriant vieną valandą per savaitę (37 val. per dvejus metus).

5. Mokytojų taryba numato einamųjų mokslo metų projektinės veiklos kryptis ir teikia rekomendacijas dalykų mokytojų grupėms.

6. Visi mokytojai paruošia projektinio darbo temas. Temas aptaria su mokiniais, atsižvelgia į mokinių pasiūlymus, poreikius, prireikus temą koreguoja.

7. Projektų temas mokytojai pateikia metodinės tarybos pirmininkui iki einamųjų mokslo metų spalio 1 dienos kompiuterinėje laikmenoje.

8. Pateiktas temas metodinė taryba apsvarsto posėdyje iki spalio 10 d. ir pateikia viešai gimnazijos interneto puslapyje mokiniams pasirinkti.

9. Mokiniai projektinės veiklos temą renkasi patys arba konsultuojasi su dalykų mokytojais.

10. Projektinės veiklos temą mokiniai turi pasirinkti iki spalio 18 d., o projektą pabaigti ne vėliau kaip iki gegužės 1 d.

11Klasės vadovas parengia sąrašą su mokinių pasirinkimais ir pateikia direktoriaus pavaduotojai ugdymui iki einamųjų mokslo metų spalio 25 d.

12. Baigę projektinį darbą, mokiniai sudaro aplanką: atspausdina projekto medžiagą, prideda kompiuterinę laikmeną, kurioje yra projektinio darbo pristatymo (gynimo) pateiktis.

13. Mokslo metų pabaigoje organizuojamas geriausių projektinių darbų pristatymo renginys.

III PROJEKTINIŲ DARBŲ VERTINIMAS

14. Projektinius mokinių darbus vertina darbo vadovas. Vertinama projektinės veiklosvykdymo eiga ir rezultatas. Mokytojai dalyko vertinimo sistemoje numato projektinio darbo pažymių skaičių per mokslo metus.

15. Organizuojami tarpiniai ir galutinis projekto vertinimai.

16. Tarpinis projekto vertinimas gali būti neformalus (pokalbis, aptarimas, susipažinimas su darbo eiga) ar formalus (įvertinimas pažymiu).

17. Galutinis projekto vertinimas yra formalus pateikiant žodinį pristatymą.

18. Galutinis projektinio darbo vertinimas vykdomas pagal projekto vadovo/konsultanto (-ų) nustatytus kriterijus.

19. Galutinis projektinio darbo įvertinimas įrašomas į atitinkamo dalyko e-dienyną, integruotų projektų įvertinimas įrašomas į tų dalykų e-dienyną, kurių mokytojai buvo projektinio darbo konsultantais.

20. Neatlikus projektinio darbo įrašomas nepatenkinamas įvertinimas į atitinkamo dalyko dienyną.

21. Pasibaigus visų projektinių darbų pristatymui kiekvienoje dalykų mokytojų grupėje išrenkami 3–5 geriausi darbai. Šie projektiniai darbai pristatomi mokinių geriausių projektinių darbų renginyje mokslo metų pabaigoje.

22. Geriausių projektinių darbų autoriai ir projektų vadovai apdovanojami gimnazijos direktoriaus padėkos raštais bei įsteigtais prizai.

\_\_\_\_\_\_\_\_\_\_\_\_\_\_\_\_\_\_\_\_\_\_